На основу члана 55. Закона о високом образовању (Службени гласник Републике Србије“ број 76/05, 100/07 - аутентично тумачење, 97/08, 44/10, 93/12, 89/13, 99/14 и 68/15), члана 170. Статута Универзитета у Нишу, члана 81. Статута Факултета, Наставно-научно веће Филозофског факултета Универзитета у Нишу, на седници одржаној дана 14.10.2015. године, усвојило је предлог

**СТАТУТАРНЕ ОДЛУКЕ**

**о изменама и допунама Статута Филозофског факултета Универзитета у Нишу бр. 187/1-01 од 15.07.2014. године**

**Члан 1.**

**Члан 122. став 3. мења се и гласи:**

Конкурс, са роком пријављивања кандидата од 8 дана, објављује се у дневном листу или „Службеном гласнику Републике Србије“, а информација о конкурсу објављује се и на интернет страници Факултета.

**Члан 126. став 1. мења се и гласи:**

Декан Факултета, у року од пет дана од пријема извештаја Комисије, ставља извештај на увид јавности у трајању од 15 дана.

**После члана 128. додаје се назив члана и члан 128а. нови и гласи:**

Факултет може изабрати у звање сарадника ван радног односа (демонстратора и сл.) за помоћ у настави на студијама првог степена, студента мастер академских студија, са укупном просечном оценом најмање 8 (осам) на претходним нивоима студија.

Одлуку о избору сарадника ван радног односа на предлог Већа департмана доноси Наставно-научно веће Факултета.

Са лицем из става 1. и 2. овог члана закључује се уговор о ангажовању у трајању од најдуже једне школске године.

**Члан 163. мења се и гласи:**

Број испитних рокова у школској години је шест. Испитни рокови су: јануарски, априлски, јунски, септембарски, октобарски I и октобарски II.

У испитном року октобарски II студент може пријавити највише три испита.

Последњи испитни рок за школску годину завршава се најкасније до 10. октобра.

Студенти у статусу апсолвента по Закону о универзитету и студенти који су се уписали на студије по Закону о високом образовању, који су уписали IV годину студија два или више пута, могу полагати испите у следећим испитним роковима: јануарски, мартовски, априлски, мајски, јунски, септембарски, октобарски I, новембарски и децембарски.

**Члан 224. мења се и гласи:**

Студенти уписани у прву годину основних студија школске 2007/2008, 2008/2009, 2009/2010, 2010/2011, 2011/2012. и 2012/2013. године задржавају право да се финансирају из буџета најдуже годину дана по истеку редовног трајања студија.

**Члан 2.**

Предлог одлуке ступа на снагу даном доношења.

**Члан 3.**

Предлог одлуке доставити: Савету Факултета, декану, секретару, и Служби за опште и правне послове.

НАСТАВНО - НАУЧНО ВЕЋЕ ФИЛОЗОФСКОГ ФАКУЛТЕТА

Број: /1-2-01

У Нишу, 14.10.2015. године

ДЕКАН ФАКУЛТЕТА

Проф. др Горан Максимовић